stanford-oval/wikipedia huggingface dataset:
האחשדרפנים המערביים
היסטוריה > שושלת קרדמאקה, משפחת קסטאנה (מאה 1–4) > רודראסנה השני (256–278)

נראה ששושלת קשאטראפה שגשגה מאוד תחת שלטונו של רודראסנה השני (אנ') (256–278), השליט ה-19 של האחשדרפנים המערביים.
נראה כי ברית נישואים בין שושלת אנדהרה איקשוואקו (אנ') והאחשדרפנים המערביים התרחשה בתקופתו של רודראסנה השני, שכן נראה כי רודראדהארה-בהאטאריקה, אחת מנשותיו של מאתאריפוטרה ויראפורוסאדטה, שליט משושלת אנדהרה איקשוואקו (250–275 לספירה), נולדה כבתו של "שליט אוג'יין", אולי המלך רודראסנה השני.
אזור וידישה (אנ')-סאנצ'י שוב נכבש משושלת סאטווהאנה בתקופת שלטונו של רודראסנה השני (256–278), כפי שהוכח מממצאי מטבעות של רודראסנה השני באזור לאחר מכן, האזור יישאר תחת שלטון האחשדרפנים המערביים עד המאה ה-4 לספירה, כפי שמעידה כתובת קנאקרהה.
שליט הקשאטראפה האחרון של משפחת קסטאנה היה ויסוואסנה השני (שלט 293–304), אחיו ויורשו של בהארטרדאמן, ובנו של רודראסנה השני. מטבע של ויסוואסנה נמצא בחפירות במערות אג'אנטה, במנזר הלבנים השרופות מול המערות על הגדה הימנית של נהר ואגורה.
היסטוריה > שושלת רודראסימהה השני (בערך 304–396 לספירה)

משפחה חדשה השתלטה על האחשדרפנים המערביים, שהתחילה על ידי שלטונו של רודראסימהה השני (אנ') (שלט 304–348). הוא הכריז על מטבעותיו שהוא בנו של האדון (סוואמי) ג'יוואדמאן. שלטונו מקביל בחלקו לזה של שליטים אחרים, שהיו בניו כפי שכתוב על מטבעותיהם וייתכן שהיו מלכי משנה: יאסודאמאן השני (שלט 317–332) ורודראדמאן השני (שלט 332–348).
תחת רודראסימהה השני, ידוע כי האחשדרפנים המערביים שלטו באזורים המרכזיים ההודיים של וידישה/סאנצ'י/אראן גם במאה ה-4: במהלך שלטונו, בשנת 319 לספירה, שליט סאקה רשם את כתובת קנאקרהה על גבעת סאנצ'י המזכירה את בנייתה של באר על ידי שליט הסאקה ו"הכובש הצדיק" סרידהראווארמן (339–368 לספירה). כתובת נוספת של אותו סרידהראווארמן עם מפקדו הצבאי ידועה מאראן. כתובות אלו מצביעות על מידת שלטון סאקה נכון לתקופת רודראסימהה השני.
על בניית מונומנטים בודהיסטיים באזור גוג'ראט במהלך החלק המאוחר יותר של שלטון האחשדרפנים המערביים מעיד האתר של דבני מורי (אנ'), המשלב ויהארות וסטופה. מטבעות של רודראסימהה נמצאו בתוך הסטופה הבודהיסטית של דבני מורי. פסלי הבודהה בדבני מורי מראים בבירור את השפעתה של האמנות ההלניסטית-בודהיסטית (אנ') של גנדהארה, ותוארו כדוגמאות לאמנות ההודית המערבית של האחשדרפנים המערביים. משערים כי האמנות של דבני מורי מייצגת מסורת אמנותית מערבית הודית שקדמה לעלייתה של אמנות האימפריה של גופטה, וכי ייתכן שהיא השפיעה לא רק על האחרונה, אלא גם על האמנות של מערות אג'אנטה, סרנאת (אנ') ומקומות אחרים. מהמאה ה-5 ואילך.
בסך הכל, ייתכן שהאחשדרפנים המערביים מילאו תפקיד בהעברת אמנות גנדהארה לאזור הדקאן המערבי.
היסטוריה > שושלת רודראסימהה השני (בערך 304–396 לספירה) > התפשטות סאסאנית בצפון מערב

לאחר תקופה של שליטה באזורים הרחק עד גנדהארה על ידי הממלכה הקושאנית-סאסאנית (אנ'), האימפריה הסאסאנית התרחבה עוד יותר לצפון-מערב תת-היבשת, במיוחד באזורי גנדהארה וחבל פנג'אב, מתקופת שאפור השני בסביבות שנת 350 לספירה. דרומה יותר, עד לשפך נהר האינדוס, הייתה לסאסאנים שליטה או השפעה כלשהן, כפי שניתן להסיק מהמטבעות הסאסאניים שהתגלו בחבל סינד. סביר להניח שההתפשטות הסאסאנית בהודו, ששמה קץ לשרידי שלטון אימפריית קושאן, נעשתה בחלקה גם על חשבון האחשדרפנים המערביים.
היסטוריה > שושלת רודראסימהה השני (בערך 304–396 לספירה) > כיבוש על ידי ממלכת גופטה (בערך 335–415 לספירה) > כיבוש מרכז הודו על ידי סמודראגופטה (סביב 336–375 לספירה)

אזור מרכז הודו סביב וידישה/סאנצ'י ואראן נכבש על ידי שליט סאקה בשם סרידהראווארמן, המוכר לנו מכתובת קנאקרהה בסאנצ'י, וכתובת נוספת עם מצביא הנאגה שלו באראן. באראן נראה כי בעקבות הכתובת של סרידהראווארמן הוקם מונומנט ונחקקה כתובת של סמודראגופטה (אנ'), קיסר ממלכת גופטה (שלט 336–380), שהוקמה "למען הרחבת תהילתו", שאולי לכן גרש את הסאקה של סרידהראווארמן במסעותיו למערב. סרידהראווארמן הוא ככל הנראה שליט ה"סאקה" המוזכר בכתובת עמוד אלאהבאד (אנ') של סמודראגופטה, כמי ש"חלק כבוד" לקיסר הגופטה, שנאלץ "להיכנע, להציע את הבנות (שלו) לנישואים ובקש לניהול של הפרובינציות והמחוזות שלו".
היסטוריה > שושלת רודראסימהה השני (בערך 304–396 לספירה) > כיבוש על ידי ממלכת גופטה (בערך 335–415 לספירה) > המערכה הצבאית של רמאגופטה בגוג'ראט

נראה שרודראסימהה השלישי (אנ') היה האחרון מבין שליטי האחשדרפנים המערביים. קטע מתוך הנטייה-דרפאנה (אנ') שמזכיר שרמאגופטה (אנ') מלך הגופטה (שלט 375), אחיו הבכור של צ'נדראגופטה השני (אנ'), החליט להרחיב את ממלכתו על ידי תקיפת האחשדרפנים המערביים בגוג'ראט.
המערכה הצבאית נכשלה וצבא הגופטה נלכד. מלך הסאקה, רודראסימהה השלישי, דרש מרמאגופטה למסור את אשתו דהרוואדווי בתמורה לשלום. כדי למנוע את הביזיון, החליט שליט הגופטה לשלוח את מדהאווסנה, פילגש ואהובה של צ'נדראגופטה, מחופשת למלכה. עם זאת, צ'נדראגופטה שינה את התוכנית ובעצמו הלך למלך הסאקה כשהוא מחופש למלכה. לאחר מכן הוא הרג את רודראסימהה ומאוחר יותר את אחיו שלו, רמאגופטה. דהרוואדווי נישאה אז לצ'נדראגופטה.
היסטוריה > שושלת רודראסימהה השני (בערך 304–396 לספירה) > כיבוש על ידי ממלכת גופטה (בערך 335–415 לספירה) > הכיבושים של צ'נדראגופטה השני (שלט 375–415)

ממלכת האחשדרפנים המערביים נכבשה בסופו של דבר על ידי הקיסר צ'נדראגופטה השני (אנ'). ניתן למצוא כתובת ניצחון של צ'נדראגופטה השני מהשנים 412–413 על המעקה ליד השער המזרחי של הסטופה הגדולה בסאנצ'י.
קנדרגופטה המפואר (השני), (...) המוכרז בעולם בשל התנהגותם הטובה של האנשים המצוינים, כלומר אלו התלויים (במלך), ואשר השיג דגלי ניצחון ותהילה בקרבות רבים.
שליט הגופטה סקאנדאגופטה (אנ') (שלט 455–467 לספירה) ידוע בכתובת ארוכה שבה הוא מתאר את עצמו כ"שליט כדור הארץ" על סלע גדול בג'ונאגד (אנ') בגוג'ראט, לצד הכתובות הישנות יותר של אשוקה ורודראדמן הראשון (אנ'), המאשרת ששליטי הגופטה שלטו באזורים המערביים.
בעקבות כיבושים אלו, מטבעות הכסף של מלכי הגופטה צ'נדראגופטה השני (אנ') ובנו קומאראגופטה הראשון (אנ') אימצו את עיצוב האחשדרפנים המערביים (שבעצמו נגזר מהעיצוב ההודי-יווני (אנ')) עם פסל השליט וכתובת פסאודו-יוונית בצד הנושא, ונשר מלכותי. (גארודה, סמל השושלת של ממלכת גופטה) מחליף את גבעת הצ'איטיה בכוכב וסהר בצד הערך.
מטבעות האימפריה של גופטה על פי הדגם של האחשדרפנים המערביים
מטבע של שליט גופטה צ'נדראגופטה השני (שלט 375–415) בסגנון האחשדרפנים המערביים.
מטבע של שליט גופטה קומאראגופטה הראשון (שלט 415–455) בסגנון האחשדרפנים המערביים.
מטבע של שליט גופטה סקאנדאגופטה (שלט 455–467) בסגנון האחשדרפנים המערביים.
המערכות הצבאיות של צ'נדראגופטה השני הביאו לסיום כמעט ארבע מאות שנים של שלטון סאקה בתת-היבשת. תקופה זו תואמת גם את דעיכתם של שליטי אימפריית קושאן האחרונים בחבל פנג'אב והגעתם של הההונים הקידאריטים (אנ'), הפולשים הראשונים של ההונה מערבות מרכז אסיה. פחות ממאה שנה לאחר מכן פלשו בתורם ההונים האלכונים לצפון הודו, והביאו לקץ אימפריית הגופטה והתקופה הקלאסית של הודו.
מטבעות

הקשאטראפים טבעו מטבעות עשירים ומעניינים. הן התבססו על מטבעות המלכים ההודים-יוונים (אנ') המוקדמים יותר, עם מקרא ביוונית או פסאודו-יוונית ופרופילים מסוגננים של פסלים מלכותיים בצד הנושא. צד הערך של המטבעות, לעומת זאת, מקורי ומתאר בדרך כלל ברק וחץ, ומאוחר יותר, צ'איטיה או סמל של גבעה עם שלושה רכסים ונהר עם סהר והשמש, בתוך מקרא בכתב בראהמי. מטבעות אלה אינפורמטיביים מאוד, שכן הם מתעדים את שמו של המלך, של אביו, ותאריך ההנפקה, וסייעו להבהיר את ההיסטוריה המוקדמת של הודו.
מטבעות > תאריכי מלכים

מתקופת שלטונם של ג'יוואדאמן (אנ') ורודראסימהה הראשון (אנ'), תאריך ההטבעה של כל מטבע, שחושב לפי תקופת סאקה (אנ') נכתב בדרך כלל בצדו הנושא מאחורי ראש המלך בספרות ברהאמיניות, מה שמאפשר תיארוך די מדויק של שלטונו של כל מלך. זהו מקרה די נדיר בנומיסמטיקה הודית. כמו חוקרים, כמו הנומיסמט ר. צ. סניור, סברו שתאריכים אלה עשויים להתאים לתקופת אזס (אנ') הקדומה בהרבה.
גם אביו של כל מלך מוזכר באופן שיטתי במקרא בצד הערך, מה שמאפשר שחזור של סדר המלכים.
מטבעות > שפות

חרושתי (אנ'), כתב שנמצא בשימוש בשטחים צפוניים יותר (אזור גנדהארה), נמצא בשימוש יחד עם הכתב הבראהמי והכתב היווני על המטבעות הראשונים של האחשדרפנים המערביים, אך הוא ננטש לבסוף מימי קסטאנה (אנ'). מאותו זמן נשאר רק הכתב הבראהמי, יחד עם הכתב הפסאודו-יווני על צד הנושא, לכתיבת שפת הפראקריט שבה השתמשו האחשדרפנים המערביים. מדי פעם, המקרא הוא בסנסקריט במקום זאת.
המטבעות של נהאפנה (אנ') נושאות את המקרא בכתב היווני "PANNIΩ IAHAPATAC NAHAΠANAC", תעתיק של הפראקריט "ראניו קשאהראטסה נהאפנאסה": "במלוכתו של קשאהראטסה נהאפנאסה". למטבעות של קסטאנה (אנ') יש גם מקרא קריא "PANNIΩ IATPAΠAC CIASTANCA", תעתיק של הפראקריט "ראניו קשאטראפסה קסטאנה": "בשלטון האחדשרפן קסטאנה". לאחר שני השליטים הללו, המקרא בכתב היווני הופך פגום, ונראה שהוא מאבד כל משמעות, רק שומר על ערך אסתטי. עד המאה ה-4, המטבעות של רודראסימהה השני (אנ') מציגים את הסוג הבא של מקרא חסר משמעות בכתב יווני פגום: "...ΛIOΛVICIVIIIΛ...".
מטבעות > השפעות

המטבעות של הקשאטראפים היו בעלי השפעה רבה. ושושלות שכנות או מאוחרות יותר, כמו סאטווהאנה והגופטה חיקו אותן. מטבעות כסף של מלכי הגופטה צ'נדראגופטה השני (אנ') ובנו קומאראגופטה הראשון (אנ') אימצו את עיצוב האחשדרפנים המערביים (שבעצמו נגזר מהעיצוב ההודי-יווני (אנ')) עם פרוטומה של השליט וכתובת פסאודו-יוונית בצד הנושא, ונשר מלכותי (גארודה, סמל השושלת גופטה) מחליף את גבעת הצ'איטיה בכוכב וסהר בצד הערך.
עיצוב מטבעות האחשדרפנים המערביים אומץ גם על ידי שושלת טראיקוטאקה (אנ') (388–456) או ממלכת ולאבהי (אנ') (475–776).
מונומנטים

אגם סודארשאן מתקופת האחשדרפנים מוזכר בכתובות הסלע הגדולות של ג'ונאגד (אנ'), אך לא נותר ממנו זכר. שש אבני כתובות הנקראות לאשטי (אנ') מהמאה ה-1 נמצאו מגבעה ליד הכפר אנדאו באזור קאוודה של מחוז קוטץ' (אנ'), והועברו למוזיאון קוטץ' בבהוג' (אנ'). הן המונומנטים המתוארכים הקדומים ביותר של תקופת האחשדרפנים והוקמו בתקופתו של רודראדמן הראשון.
מספר הרב של כתובות אבן מקוטץ' וסאוראשטרה וכן מאות מטבעות שהתגלו ברחבי גוג'ראט שייכות לתקופת האחשדרפנים. המערות המוקדמות יותר בסאנה (אנ'), ג'ונאגד (אנ'), דהאנק (אנ'), טלאג'ה (אנ'), סידהאסאר, פראבהאס פאטן ורנאפאר בגבעות בראדה הן ברובן פשוטות וצנועות למראה, מלבד כמה תגליפים במערות בווה פיארה (אנ') של ג'ונאגד. ניתן להשוות אותן למערות מתקופת אנדרה-אחשדרפן בדקאן. מכיוון שכמעט ואין בהם גילופים, קביעת התאריך והכרונולוגיה שלהן קשה. מערות אופארקוט (אנ') של ג'ונאגד ומערות קהאמבהאלידה (אנ') שייכות לשנים המאוחרות של האחשדרפנים. הסטופות שנחפרו בבוריה ובאינטווה ליד ג'ונאגד השתייכו לתקופת האחשדרפנים. הסטופה שנחפרה בשמלאג'י השתייכה כנראה לתקופה זו או לתקופת הגופטה.
תרומה לאפיגרפיה בסנסקריט

במה שתואר כ"פרדוקס הלשוני הגדול של הודו", כתובות בסנסקריט הופיעו לראשונה הרבה יותר מאוחר מכתובות בפראקריט, אם כי פראקריט נחשבת כצאצא של שפת הסנסקריט. הסיבה לכך היא שפראקריט, בשלל גרסאותיה, הועדפה מאז תקופת הצווים המשפיעים של אשוקה (בערך 250 לפני הספירה).
מלבד כמה דוגמאות מהמאה ה-1 לפנה"ס, רוב הכתובות המוקדמות בסנסקריט מתוארכות לתקופת השליטים ההודו-סקיתים (אנ'), או "האחשדרפנים הצפוניים (אנ')" סביב מתורה (אנ') כמוקדמים ביותר, או, מעט מאוחר יותר, האחשדרפנים המערביים הקשורים אליהם במערב ובמרכז הודו. נהוג לחשוב שהם הפכו למקדמי הסנסקריט כדרך להראות את זיקתם לתרבות ההודית: על פי סלומון "המוטיבציה שלהם בקידום הסנסקריט הייתה ככל הנראה רצון לבסס את עצמם כשליטים הודים לגיטימיים או לפחות הודיים ולגבור לטובתם של האליטה הברהמאנית המשכילה".
במערב הודו, נראה שהכתובת הידועה הראשונה בסנסקריט נעשתה על ידי אושוואדאטה (אנ'), חתנו של שליט האחשדרפן המערבי נהאפנה (אנ'), בחזית מערה מספר 10 במערות נאשיק. הכתובת מתוארכת לתחילת המאה ה-2 לספירה, ויש לה מאפיינים היברידיים.
חייל סקיתי , אתר הארמון נגארג'ונאקונדה , במאה ה-2 לספירה בקירוב.
כתובת הסלע של ג'ונאגד (אנ') של קיסר האחשדרפנים המערביים רודראדמן הראשון (אנ') (בערך 150 לספירה, גוג'ראט) היא הכתובת הארוכה הראשונה בסנסקריט תקנית למדי ששרדה עד ימינו. היא מייצגת נקודת מפנה באפיגרפיה בסנסקריט, קובע סלומון, בהיותה "התיעוד הנרחב הראשון בסגנון הפואטי" ב"סנסקריט סטנדרטית פחות או יותר". כתובת רודראדמן היא "לא סנסקריט קלאסית טהורה", אבל עם כמה יוצאים מן הכלל בסנסקריט אפית-עממית, היא מתקרבת לסנסקריט קלאסית גבוהה. היא חשובה מכיוון שהיא כנראה אב הטיפוס של הכתובות הנרחבות בסנסקריט של עידן אימפריית גופטה. כתובות אלו הן גם בכתב בראהמי. בתקופת שלטונו של רודראדמאן, בסביבות שנת 150 לספירה, ידוע גם הסופר היווני יוואנסווארה ("אדון היוונים"), שתרגם מיוונית לסנסקריט את יוואנאג'טאקה (אנ') ("דברי היוונים"), ל"שימושם של אלה שלא ידעו לדבר יוונית", תרגום שהפך לסמכותי לכל יצירות האסטרולוגיה המאוחרות יותר בהודו.
את התפשטות השימוש בכתובות בסנסקריט לדרום אפשר לייחס כנראה גם להשפעתם של האחשדרפנים המערביים, שהיו בקשר הדוק עם שליטי דרום הודו: על פי סלומון "כתובת עמוד זיכרון של נגארג'ונאקונדה (אנ') מתקופת המלך רודראפורוסדאטה משושלת אנדהרה איקשוואקו (אנ') מעידה על ברית באמצעות נישואים בין האחשדרפנים המערביים ושליטי שושלת איקשוואקו של נגארג'ונאקונדה. כתובות נגארג'ונאקונדה הן הכתובות המשמעותיות הקדומות ביותר בסנסקריט בדרום הודו, כנראה מסוף המאה ה-3 ועד תחילת המאה ה-4 לספירה. כתובות אלו קשורות לבודהיזם ולמסורת השיוויזם של ההינדואיזם, וחלקים מהן משקפים הן סנסקריט סטנדרטית וסנסקריט היברידית. כתובת סנסקריט היברידית מוקדמת יותר שנמצאה על לוח אמראוואטי מתוארכת לסוף המאה ה-2, בעוד שכמה מאוחרות יותר כוללות כתובות בסנסקריט יחד עם כתובות פראקריט הקשורות להינדואיזם ולבודהיזם. לאחר המאה ה-3 לספירה, כתובות סנסקריט שולטות ורבות מהן שרדו.
וסאל אפשרי של הקושאנים

עדיין לא ברור אם האחשדרפנים המערביים היו שליטים עצמאיים או וסאלים של אימפריית קושאן (30–375 לספירה). המשך השימוש במילה "אחשדרפן" על המטבע שלהם יצביע על כפיפות מוכרת לשליט גבוה יותר, אולי לקיסר קושאן.
כמו כן, פסל של קסטאנה (אנ') נמצא במתורה (אנ') במקדש מאט יחד עם הפסלים המפורסמים של קנישקה ווימה טקטו (אנ'). על הפסל הכתובת "שסטאנה" (כתב בראהמי תיכון:  שא-סטא-נה). זה מצביע לפחות על ברית וידידות, אם לא על מצב של וסאל. לבסוף טוען קנישקה בכתובת רבאטק שכוחו משתרע עד אוג'יין, הבירה הקלאסית של ממלכת האחשדרפנים המערביים. זה בשילוב עם נוכחותו של פסל קסטאנה זה לצד זה עם קנישקה יצביע גם על ברית קושאן עם האחשדרפנים המערביים.
לבסוף, בעקבות תקופת ""האחשדרפנים הצפוניים (אנ')" ששלטו באזור מתורה, ידועים ה"אחשדרפן הגדול" קהאראפאלנה וה"אחשדרפן" ונאספארה. מכתובת בסרנאת (אנ') כמי שהיו וסאלים של הקושאנים.
ככלל, העמדה של מחקר מודרני הוא שהאחשדרפנים המערביים היו וסאלים של הקושאנים, לפחות בתקופה המוקדמת עד שרודראדמן הראשון ניצח את היאודהיה, שבדרך כלל משערים שהיו ואסלים קושאנים. השאלה האם האחשדרפנים המערביים היו וסאלים של הקושאנים נותרה בלתי פתורה.
ביאורים

↑  שבט הודי קדום המתואר במהאבהארטה ובכתובות מאוחרות יותר.
↑  שבט הודי קדום שחי בתקופת אלכסנדר הגדול בחבל פנג'אב והיגר אחר כך דרומה
↑  מילה בסנסקריט שפירושה "מקום מעבר", ומתייחסת לכל מקום, טקסט או אדם שהוא קדוש. זה מתייחס במיוחד לאתרי עלייה לרגל ומקומות קדושים בהינדואיזם, בודהיזם וג'ייניזם.
1 2  הכינוי בהודו העתיקה לציון דוברי יוונית
1 2 3 4 5 6  תקופת לוח השנה ההינדית ההיסטורית שתחילתו מתאימה לשנת יוליאנית 78. מקור השם בעם הסאקה
↑  רפובליקה צבאית בצפון הודו
↑  השושלת ששלטה בעמק נהר קרישנה המזרחי בהודו, מבירתם בוויג'יאפורי (אנדרה פרדש) במשך למעלה ממאה שנים במהלך המאות ה-3 וה-4 לספירה.
↑  מדינה שהוקמה על ידי האימפריה הסאסאנית בבקטריה במהלך המאות ה-3 וה-4.
↑  מסה בסנסקריט מהמאה ה-11 על דרמה ומחול מאת נזיר ג'ייני
↑  החלה משנת 47/46 לפנה"ס, קרויה על שם המלך ההודי-סקיתי, "המלך אזס הגדול"
מטוסים 2: לוחמי האש

| --- | --- |

כרזת הסרט
 מבוסס על:  הסרט "מכוניות"
 בימוי:  רוברטס גאנווי
 הופק בידי:  פרל בארון
 תסריט:  ג'פרי מ. הווארד
 שחקנים ראשיים:  דיין קוק סטייסי קיץ' ג'ולי בואן בראד גארט טרי האטצ'ר אד האריס דני מאן וס סטודי
 מדבבים:  דיין קוק 
 מוזיקה:  מארק מנסינה
 מדינה:  ארצות הברית
 חברת הפקה:  Walt Disney Pictures אולפני דיסניטון
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  ארצות הברית 15 ביולי 2014 ישראל 17 ביולי 2014
 משך הקרנה:  84 דקות
 שפת הסרט:  אנגלית
 סוגה:  סרט קומדיה, סרט ילדים 
 תקציב:  $50,000,000 מיליון דולר
 הכנסות:  $151,165,787
 הכנסות באתר מוג'ו:   planes2
 סרט קודם:  מטוסים (2013)
 אתר רשמי
 דף הסרט ב־IMDb
 
מטוסים 2: לוחמי האש (באנגלית: Planes: Fire & Rescue, בתרגום חופשי: "מטוסים: כבאות והצלה") הוא סרט ספין אוף לסרט "מכוניות" וסרט המשך לסרט "מטוסים" מאת אולפני דיסניטון, שעלה לאקרנים ב-15 ביולי 2014 על ידי חברת וולט דיסני. כמו בסרט "מכוניות" המטוסים והמכוניות מאכלסים את העולם ומדברים, גם בסרט זה מופיעות מכוניות.
מדבבים

דיין קוק - דאסטי קרופהופר
סטייסי קיץ' - סקיפר ריילי
דני מאן - ספארקי
ג'ולי בואן - ליטל דיפר
בראד גארט - צ'אג
טרי האטצ'ר - דוטי
אד האריס - בלייד ריינג'ר, מסוק הצלה ותיק, הוא היה כוכב הסדרה "CHOPS" (פרודיה על "שוטרים") אולם מאחר ששותפו מת הוא הפך למסוק כיבוי אש
וס סטודי - ווינדליפטר
דייל דאי - קאבי
ביקורת

כמו הסרט הקודם גם סרט זה קיבל ביקורות שליליות רבות מצד מבקרים. אתר Rotten Tomatoes נתן לו 44% עם דירוג ממוצע של 4.6/10 המבוסס על 89 חוות דעת.
ראו גם

מכוניות (זיכיון)
מטוסים (סרט)
מקלט הקופים הישראלי

| --- | --- |

קופי סנאי אוכלים במקלט הקופים הישראלי
 סוג:  מקלט קופים, מרכז הצלה וחינוך
 תקופת הפעילות:  1996–הווה (כ־29 שנים)
 מספר מינים:  17
 מספר פרטים:  880
 בעלות:  עמותת מקלט הקופים הישראלי
 קואורדינטות:  31°56′38″N 34°55′59″E﻿ / ﻿31.94391389°N 34.933175°E﻿ / 31.94391389; 34.933175
 האתר הרשמי
 
  (למפת גוש דן מוגדלת) מקלט הקופים הישראלי - מרכז הצלה וחינוך(למפת גוש דן רגילה) מקלט הקופים הישראלי - מרכז הצלה וחינוך(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מקלט הקופים הישראלי - מרכז הצלה וחינוך(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מקלט הקופים הישראלי - מרכז הצלה וחינוך
 
למור זנב-טבעת במקלט הקופים הישראלי
קולובוס אנגולי במקלט הקופים הישראלי
מקוק ברברי במקלט הקופים הישראלי
מקלט הקופים הישראלי - מרכז הצלה וחינוך (נקרא בעבר פארק הקופים) הוא  עמותה שהוקמה בשנת 1996 במטרה להציל ולשקם קופים במדינת ישראל. מקומו ביער בן שמן, ליד מושב גמזו וכפר דניאל.
היסטוריה

משנת 1996 הפעילה העמותה מקלט לקופים ביער בן שמן. המקלט משקם קופים לאחר שנערכו עליהם ניסויים מדעיים ורפואיים וכן קופים שהוברחו לישראל, גודלו בניגוד לחוק או נקלעו למצוקה. במקלט לומדים הקופים בהדרגה כיצד לחיות שוב בחברת קופים, יכולת החיונית לרווחתם הנפשית. המקלט מוכר כמתקן מוגן על פי חוק צער בעלי חיים ופועל בשיתוף פעולה עם המשרד להגנת הסביבה, רשות הטבע והגנים והשירותים הווטרינריים.
בין השנים 2013-2015 קלטה העמותה 650 קופות שניצלו מ"חוות מזור" וקיבלו בית חם בשטח העמותה. קליטת הקופות נעשה בשיתוף פעולה ובתמיכת המשרד להגנת הסביבה.
בדצמבר 2021 נענתה העמותה לבקשת רשות הטבע והגנים ולקחה אחריות על 1060 קופים שעדיין נותרו בחוות מזור   על מנת לשפר ולהעשיר את חייהם עד שניתן יהיה להוציא את כולם ולהעבירם למקלט הקופים בבן שמן או למקלטים בעולם.
מקלט הקופים הישראלי הוא מקלט הקופים היחיד בישראל ומהגדולים בעולם.
העמותה מציעה סיורים לימודיים וחווייתיים לכל הגילאים בחלק קטן משטח המקלט, הפתוח לביקורים.
הקופים במקלט > קופי העולם הישן

מקוק ברברי
בבון המצרים
מקוק סרטנים
לנגור
למור קטה
גונון לבן סנטר
גונון ירוק
למור חום
מקוק שחור
קולובוס אנגולי
מקוק רזוס
הקופים במקלט > קופי העולם החדש

דורוקולי
קפוצ'ין חום
קוף סנאי מצוי
מרמוסט מצוי
יחסי הממלכה המאוחדת – מוזמביק

| יחסי הממלכה המאוחדת – מוזמביק |
| --- | --- |
הממלכה המאוחדת: מוזמביק


הממלכה המאוחדת: מוזמביק
שטח (בקילומטר רבוע)
243,610: 799,380
אוכלוסייה
69,412,967: 35,294,273
תמ"ג (במיליוני דולרים)
3,340,032: 20,625
תמ"ג לנפש (בדולרים)
48,118: 584
משטר
מונרכיה חוקתית: רפובליקה

הנציבות העליונה של מוזמביק בלונדון
יחסי הממלכה המאוחדת–מוזמביק הם היחסים הדיפלומטיים בין הממלכה המאוחדת לרפובליקה של מוזמביק. שתי המדינות חברות באו"ם ובחבר העמים הבריטי.
סקירה כללית

שתי המדינות כוננו יחסים דיפלומטיים בשנת 1975, לאחר עצמאותה של מוזמביק מפורטוגל. בשנת 2016 חתמה מוזמביק על הסכם סחר חופשי ממכס עם בריטניה, אשר נותן לבריטניה יחס מועדף למרות פרישת בריטניה מהאיחוד האירופי.
נציגויות דיפלומטיות

בריטניה מחזיקה במוזמביק נציבות עליונה במפוטו.
מוזמביק מחזיקה בבריטניה נציבות עליונה בלונדון.
פריץ והדוויג אוב

ד"ר פריץ אוב והדוויג אוב (בגרמנית: Dr Fritz Aub; 1890-1973 ;Hedwig Aub;לא ידוע) היו בעל ואישה גרמנים שהצילו יהודים בברלין בתקופת השואה והוכרו כחסידי אומות העולם.
פעילות בתקופת השואה להצלת יהודים

ד"ר פריץ אוב עבד כרופא בברלין והיה בעל ניסיון רב. במהלך השואה, ניצל פריץ את קשריו ומעמדו כרופא להצלת יהודים.
פריץ הכיר את ארנה סגל דרך מכרה משותפת. במהלך המלחמה הוא והדוויג סיפקו לארנה, לבעלה ולבנם הוגו מקומות מסתור, תלושי מזון, וטיפול רפואי. בדצמבר 1944, עקב הפצצה, איבדו פריץ והדוויג את ביתם ובעלה של ארנה נפצע באורח קשה. תחילה פריץ טיפל בו בבית חברו, תוך שימוש בסיפור הכיסוי שבעלה של ארנה הוא מכר שהגיע לבקר בעיר. כשמצבו החמיר, פריץ החליט להעבירו לבית חולים. הוא יצר קשר עם אחות שעבדה בבית החולים ע"ש הדוויג הקדושה (גר') ודאג להעבירו לשם. מדי פעם פריץ הגיע לבית החולים לבדוק את מצבו. בזכות פעולותיהם של פריץ והדביג, ארנה ובעלה שרדו את השואה. בנם וקרובי משפחה נוספים לא שרדו. פריץ עזר גם ליהודים אחרים, ביניהם משפחות וולף וקירשנבאום.
לאחר המלחמה

ד"ר פריץ והדטטיג עברו למינכן, ושמרו על קשר עם ארנה סגל שביקרה אותם. הם ביקרו בישראל מספר פעמים.
הכרה והנצחה

בשנת 1986, המליצה ארנה סגל על בני הזוג אוב כחסידי אומות העולם. ב-20 ביוני 1988, בטקס שנערך בבון שבגרמניה, הוכרו ד"ר פריץ אוב והדוויג אוב כחסידי אומות העולם. בגן חסידי אומות העולם ביד ושם בירושלים ניטע עץ לכבודם.
הערות שוליים

1 2  Aub Fritz & Hedwig, @yadvashem (באנגלית)
1 2  מכתב מאת ארנא סגל אל יד ושם, 12 בפבואר, 1986, ארכיון יד ושם, תיק 3783
↑  מכתב מאת ד״ר מרדכי פלדיאל אל סטפן ארנס ,5 באוקטובר 1995, ארכיון יד ושם, תיק 3783
↑  מכתב מאת ד"ר וולטר אוב אל יד ושם,26 במאי 1987, ארכיון יד ושם, תיק 3783
↑  תעודת כבוד של פריץ והדוויג אוב, 20 ביוני 1988, ארכיון יד ושם, תיק 3783
מינוטאור (ספר)

| --- | --- |

 מידע כללי
 מאת:  בנימין תמוז 
 שפת המקור:  עברית 
 סוגה:  רומן
 הוצאה
 הוצאה:  הוצאת הקיבוץ המאוחד
 תאריך הוצאה:  1980
 מספר עמודים:  151
 קישורים חיצוניים
 הספרייה הלאומית:  000841812, 002578404
 
מינוטאור הוא רומן שכתב בנימין תמוז. הספר יצא לאור בישראל בהוצאת הקיבוץ המאוחד בשנת 1980.
עלילה

מינוטאור הוא סיפור על סוכן חשאי בשנות הארבעים לחייו האוהב אהבה נואשת צעירה שראה בנסיעה באוטובוס בלונדון. הצעירה לא פגשה בו מימיה והקשר ביניהם הוא קשר של מכתבים שהסוכן כותב לה לביתה והיא כותבת לסניף הדואר למישהו בשם פרנץ קאפקא. השניים מנהלים חליפת מכתבים מסועפת.
אלכס אברמוב, המתגלה כסוכן החשאי, חניך בית ספר חקלאי, לוחם פלמ"ח ואיש המוסד. אלכסנדר בנו של יהודי ממוצא רוסי בעל חווה גדולה בשרון שהתחתן בגיל מבוגר עם אשה נוצרית ממוצא גרמני. אלכסנדר עורך מסע ארוך של כיסופים אל הרומנטיקה האירופאית, ותיאה, הנערה האנגלייה, היא מחוז הכיסופים הללו, הרחוק מחייו החיצוניים כרחוק מזרח ממערב.
אלכסנדר נורה ונפצע על ידי מתנקש במדריד ופעם שנייה בבית הקפה בלונדון מול ביתה של תיאה שם הוא מרבה לשבת ולצפות באהובתו. שתי היריות בבית הקפה בלונדון שמות קץ לחייו זמן קצר לפני שהוא מתכנן להציג עצמו, לאחר שנים של התכתבות, לפני תיאה אהובתו, תוך הבנה שבכך הוא מאבד את הקשר עם אשתו וילדיו בישראל וכנראה גם את ביתו ואת פרנסתו.
הספר כולל ארבעה פרקים המציגים את העלילה מנקודות ראייה שונות. דמותו של הסוכן החשאי המופיע ללא שם בתחילת הספר נגלית לעין הקורא ומוצגת במפורט בפרק הרביעי. פרקי הספר הם: סוכן חשאי, ג.ר., ניקוס טריאנדה, ואלכסנדר אברמוב. ג.ר. וניקוס טריאנדה מחזרים כל אחד בזמנו אחרי תיאה ומתחרים בכך
באהבת המכתבים של אלכסנדר.
ג.ר. עומד להתחתן עם תיאה. אלכסנדר מחבל במכונית שלו, מתחרט מחזק חיבורים שרופף תחת מכסה המנוע אך כנראה לא הייטיב לתקן וגורם למותו של ג.ר. בתאונה. אלכסנדר, כאיש ביטחון פוגש את המחזר השני של תיאה הוא ניקוס טריאנדה כשבא לבקר בישראל שנים לפני שהכיר את תיאה. לימים, בלונדון הוא מזהה את האיש שפגש לפני שנים. הספר מסתיים בטרגדיה כפולה. אלכסנדר נורה ותיאה נרדמת לעולמים.
לאחר שנורה, אלכסנדר אברמוב ראה את עצמו מהצד "וכמו בהנף יד-מכשפת החל משתנה לאטו עד שהפך להיות חיה גדולה, אילמת, שראשה ענקי, ראש פר או איל, שמכתפיו ולמטה הוא אדם לכל דבר. כמו בתחריט של פיקאסו, מתוך הסוויט וולאר ... ראה אלכסנדר כיצד התכופפה תיאה מן היציע וידה מגששת וקרבה
לגעת בראשו הגווע."
הרישום על עטיפת הספר הוא תחריט של פיקאסו מתוך "סוויט וולאר", 1933. המינוטאורוס היא דמות מפורסמת מהמיתולוגיה היוונית שחציה התחתון אדם וחציה העליון שוֹר. פירוש המילה מינוטאורוס הוא השור של מינוס. הוא נולד כשאשתו של מינוס שכבה עם פר לבן יפה שיצא מהים ומינוס הפר את הבטחתו לפוסידון להקריבו. המינוטאורוס שכן בלבירינת - מבוך נרחב ומשוכלל שנבנה עבור מינוס מלך כרתים על ידי דיידלוס כדי לכלוא את המפלצת. המינוטאורוס הומת על ידי הגיבור היווני תסאוס.
על בסיס הספר ביים בנו של המחבר, יונתן תמוז, סרט קולנוע בשנת 1997. בסרט מככבים מילי אביטל, דן תורג'מן וג'וש לוקאס.